DCC กำไรยังเด่น
คุณค่าบริษัท มีการประเมินกันว่า บริษัท ไดนาสตี้เซรามิค …
6 พ.ย. 2563

คุณค่าบริษัท
มีการประเมินกันว่า บริษัท ไดนาสตี้เซรามิค จำกัด (มหาชน)  หรือ DCC มีแนวโน้มไปได้ดีต่อเนื่อง หลังมีปัจจัยหนุนผลประกอบการไปจนถึงปี 2564 อนึ่งจากยอดขายที่คาดว่าจะเพิ่มขึ้นต่อ 5% โดยหลักมาจากการขยายส่วนแบ่งการตลาด ซึ่งปัจจุบันมีส่วนแบ่งการตลาดในประเทศอันดับ 1 อยู่ที่ 42% พร้อมกับการขยายกระเบื้องขนาดใหญ่ทดแทนการนำเข้า
นอกจากนี้ คาดอัตรากำไรขั้นต้นที่ทรงตัวสูง 41% เพราะสัดส่วนยอดขายกระเบื้องขนาดใหญ่ที่มีมาร์จิ้นสูงเพิ่มขึ้น ขณะเดียวกันมี Economy of scale มากขึ้น และรายได้ค่าเช่าสูงขึ้น
ผลดังกล่าวทำให้มีการประมาณการของปี 2564 ไว้อยู่ที่ 85 ล้านบาท เพิ่มขึ้น 26% จากงวดเดียวกันของปีก่อน
หลังจากรายงานผลการดำเนินงานในช่วงไตรมาส 3 ปี 2563 และงวดเก้าเดือนแรกออกมาสามารถทำกำไรเติบโตได้แจ๋ว
สำหรับผลการดำเนินงานไตรมาส 3 สิ้นสุดวันที่ 30 กันยายน 2563 บริษัทมีรายได้จากการขายขยับขึ้นมาอยู่ที่ 2,067.50 ล้านบาท จากงวดเดียวกันของปีก่อน 1,841.45 ล้านบาท ส่งผลให้บริษัทมีกำไรขยับขึ้นมาอยู่ที่ 413.02 ล้านบาท หรือ 0.050 บาทต่อหุ้น จากงวดเดียวกันของปีก่อน 221.10 ล้านบาท หรือ 0.031 บาทต่อหุ้น
เหตุผลการดำเนินงานปรับตัวขึ้นเป็นผลจากรายได้จากการขายเพิ่มขึ้น จากการทำการตลาดแบบเข้มข้น &amp; ออกผลิตภัณฑ์ใหม่ที่เป็นกระเบื้องขนาดใหญ่ 60×120 ซม. และ 80×80 ซม. อีกส่วนจากอัตรากำไรขั้นต้นเพิ่มขึ้น อันเป็นผลจากอัตราการใช้กำลังการผลิตเพิ่มขึ้น การเพิ่มขึ้นของสัดส่วนรายได้จากการขายกระเบื้องขนาดใหญ่ที่มีมาร์จิ้นสูงทำให้ราคาเฉลี่ยโดยรวมเพิ่มขึ้น และต้นทุนพลังงาน (โดยหลักคือก๊าซ) ต่ำลง 25% จากงวดเดียวกันของปีก่อน
ส่วนผลการดำเนินงานงวดเก้าเดือนแรก สิ้นสุดวันที่ 30 กันยายน 2563 บริษัทมีรายได้จากการขายขยับขึ้นมาอยู่ที่ 6,616.37 ล้านบาท จากงวดเดียวกันของปีก่อน 6,206.43 ล้านบาท ส่งผลให้บริษัทมีกำไรขยับขึ้นมาอยู่ที่ 1,223.82 ล้านบาท หรือ 0.158 บาทต่อหุ้น จากงวดเดียวกันของปีก่อน 734.58 ล้านบาท หรือ 0.106 บาทต่อหุ้น สะท้อนให้เห็นถึงการบริหารจัดการได้ดีเยี่ยม
มิหนำซ้ำฐานะการเงินแข็งแกร่ง เนื่องจากส่วนหนี้สินของบริษัทไม่มีอะไรที่น่าเป็นห่วง เพราะบริษัทมีหนี้สินรวม 4,075.16 ล้านบาท เมื่อนำมาเทียบกับส่วนของผู้ถือหุ้น 4,864.51 ล้านบาท ได้ค่า D/E อยู่ที่ระดับ 0.84 เท่า ถือว่าปัญหาหนี้สินทางบริษัทยังไม่มีมารบกวน
สิ่งสำคัญบริษัทมีการประกาศจ่ายปันผลสำหรับไตรมาส 3/2563 เท่ากับ 0.045 บาทต่อหุ้น คิดเป็น 89% ของกำไรสุทธิ ขึ้นเครื่องหมาย XD วันที่ 17 พ.ย. 2563 และวันจ่ายเงินปันผล 30 พ.ย. 2563
สุดท้ายทางบล.ดีบีเอส วิคเคอร์ส ปรับเพิ่มคาดการณ์กำไรสุทธิปี 2563-2564 เพิ่มขึ้น 6% และ 3% ตามลำดับ สะท้อนอัตรากำไรขั้นต้นไตรมาส 3/2563 ที่ดีกว่าคาด และค่าใช้จ่ายดำเนินงานต่ำกว่าที่ประเมินไว้ ทำให้ประมาณการกำไรสุทธิปี 2563-2564 จะเติบโตเพิ่มขึ้น 66% และเพิ่มขึ้น 6% ตามลำดับ คาดการณ์ Dividend yield ปี 2563-2564 ไว้ที่ 6.9% และ 7.4% (จ่ายทุกไตรมาส) คงคำแนะนำ “ซื้อ” ให้ราคาพื้นฐาน 3.10 บาท
…
ผู้ถือหุ้นรายใหญ่
รายชื่อกรรมการ